ຫລັງຈາກລັດ Iowa ແລ້ວ ຜູ້ສະໝັກພັກຣີພັບລິກັນ ຈະໄປໄດ້ເຖິງຂັ້ນໃດ? (ເບິ່ງວີດີໂອ)
ໄດ້​ມີ​ສາມ​ຄົນ​ທີ່ໂຜ່​ໂຕ​ຂຶ້ນມາ​​ເປັນ​ຜູ້​ຊນະ​ ​​ໃນການ​​ເລືອກຕັ້ງຂັ້ນ​ຕົ້ນ​ ຂອງ​ພັກຣີພັບ​ບລິ​ກັນ ຫລື caucuses ທີ່​ລັດໄອໂອວານັ້ນ.
ເມື່ອຄືນວັນອັງຄານອາທິດແລ້ວນີ້ ໄດ້ມີຜູ້ຊະນະທີ່ມາແຮງສາມຄົນ ໃນການເລືອກຕັ້ງຂັ້ນຕົ້ນຂອງພັກຣີພັບບລິກັນ ເພື່ອເລືອກເອົາຕົວແທນເຂົ້າແຂ່ງຂັນເອົາຕໍາແໜ່ງປະທານາທິບໍດີ ສະຫະລັດ ຢູ່ລັດໄອໂອວາ ທີ່ເອີ້ນກັນວ່າ Iowa Caucuses ນັ້ນ ຜູ້ສື່ຂ່າວວີໂອເອ Suzanne Presto ພິຈາລະນາເບິ່ງຜົນຂອງ Iowa Caucuses ວ່າ ມີຄວາມໝາຍແນວໃດ ຂະນະທີ່ບັນດາຜູ້ສະມັກຂອງພັກຣີພັບບລິກັນ ມຸ້ງໄປສູ່ການເລືອກຕັ້ງຂັ້ນຕົ້ນຂອງພັກ ໃນເດືອນນີ້ ທີ່ລັດ New Hampshire ແລະລັດ South Carolina ທອງປານມີເລຶ່ອງນີ້ມາສະເໜີທ່ານໃນອັນດັບຕໍ່ໄປ ໄດ້ມີສາມຄົນທີ່ໂຜ່ໂຕຂຶ້ນມາເປັນຜູ້ຊນະຢ່າງໜ້າປະຫລາດໃຈ ໃນການເລືອກຕັ້ງຂັ້ນຕົ້ນ ຂອງພັກຣີພັບບລິກັນ ຫລື caucuses ທີ່ລັດໄອໂອວາ ເມື່ອວັນອັງຄານອາທິດແລ້ວນີ້ ຊຶ່ງຜູ້ທີ່ໄດ້ຮັບຄະແນນສູງສຸດໄດ້ແກ່ອະດີດຜູ້ວ່າການລັດແມສຊາຈູແຊັສ ທ່ານມິທ ຣອມນີ ຕິດຕາມມາໂດຍຜູ້ໄດ້ຮັບສຽງສະໜັບສະໜຸນອັນດັບສອງ ທີ່ມີຄະແນນສູສີກັນ ຄືອະດີດ ສະມາຊິກສະພາສູງສະຫະລັດຈາກລັດເພລຊີລເວເນຍ ທ່ານ ຣິກ ແຊນທໍຣໍາ ແລະສະມາ ຊິກສະພາຕໍ່າສະຫະລັດ ຈາກລັດເທກຊັສ ທ່ານ ຣອນ ພອລ ທີ່ມາໃນອັນດັບສາມ ແຕ່ຢ່າງໃດກໍຕາມ ຜົນການເລືອກຕັ້ງຂັ້ນຕົ້ນທີ່ລັດໄອໂອວາ ກໍບໍ່ໄດ້ມີຊຶ່ສຽງວ່າ ເປັນສິ່ງ ທີ່ທໍານາຍວ່າຜູ້ໃດຈະໄດ້ເປັນປະທານາທິບໍດີສະຫະລັດ ແຕ່ສາມາດຕັດຈໍານວນຜູ້ສະມັກ ເລືອກຕັ້ງ ໃຫ້ນ້ອຍລົງໄດ້ ໂຕຢ່າງ ທ່ານນາງ Michele Bachmann ທີ່ມາໃນອັນດັບຫົກ ໄດ້ ປະກາດໃນມື້ວັນ ພຸດວ່າ ທ່ານນາງຈະໂຈະການໂຄສະນາຫາສຽງໄວ້ເທົ່ານີ້ກ່ອນ ທ່ານນາງ Michele Bachmann ເວົ້າວ່າ: ທ່ານນາງ Jennifer Lawless ອາຈານສອນປະຈໍາມະຫາວິທະຍາໄລ American University ທີ່ນະຄອນຫລວງວໍຊິງຕັນ ກ່າວວ່າ ນອກນັ້ນ ລັດໄອໂອວາ ຍັງໄດ້ສົ່ງສັນ ຍານໄປຍັງຜູ້ຊະນະ ທ່ານນາງ Lawless ເວົ້າວ່າ: ແລະນັ້ນບໍ່ແມ່ນຖານເລືອກຕັ້ງ ອັນດຽວ ທີ່ທ່ານ ມິທ ຣອມນີ ຕ້ອງເອົາຊະນະໃຫ້ໄດ້ ເຖິງ ແມ່ນມີການເບິ່ງເຫັນກັນຢ່າງ ກ້ວາງຂວາງວ່າ ທ່ານ ຣອມນີ ເປັນຜູ້ສະມັກທີ່ເຂັ້ມແຂງທີ່ສຸດ ຂອງພັກຣີພັບບລິກັນ ໃນການ ແຂ່ງຂັນກັບປະທານາທິບໍດີ ບາຣັກ ໂອບາມາ ກໍຕາມ ແຕ່ ທ່ານຣອມນີ ກໍບໍ່ໄດ້ຮັບການ ສະໜັບສະໜູນຈາກຄູ່ແຂ່ງ ພັກຣີພັບບລິກັນຂອງທ່ານເອງ ອະດີດປະທານສະພາຕໍ່າ Newt Gingrich (ນິວທ໌ ກິ່ງຣິຈ) ທີ່ມາໃນອັນດັບສີ່ໃນການເລືອກຕັ້ງຂອງພັກ ທີ່ລັດໄອໂອວາ ໃຫ້ທັດສະນະຢ່າງນີ້ ທ່ານ ນິວທ໌ ກິ່ງຣິຈ ຍັງຈະສືບຕໍ່ຢູ່ໃນການແຂ່ງຂັນຕໍ່ໄປ ແຕ່ທ່ານນາງ Lawless ກ່າວວ່າ ຈາກຄໍາເວົ້າຂອງທ່ານກິ່ງຣິຈນັ້ນ ສະແດງວ່າທ່ານກໍາລັງປະລະເປົ້າໝາຍຂອງທ່ານ ໃນການ ທີ່ຈະໃຫ້ໄດ້ເປັນຜູ້ຖືກຄັດເລືອກເຂົ້າແຂ່ງຂັນເລືອກຕັ້ງປະທານາທິບໍດີຂອງພັກຣີພັບບລິກັນ ນັ້ນ ທ່ານນາງ Lawless ເວົ້າວ່າ: “ແຕ່ກົງກັນຂ້າມ ເບິ່ງຄືວ່າບັດນີ້ ທ່ານນິວທ໌ ຈະມີໃຈເພ່ງເ ລັງໃສ່ແຕ່ການ ຫາທາງທໍາລາຍທ່ານ ມິທ ຣອມນີ ແລະທ່ານກໍໄດ້ເລິ່ມທໍາການປຸກລະດົມ ໃນເລຶ່ອງນັ້ນແລ້ວ ເມື່ອຄືນວັນອັງຄານຜ່ານມາ ພວກປ່ອນບັດເລືອກຕັ້ງຫົວອະນຸລັກສັງຄົມນິຍົມ ທີ່ໄດ້ມີຄວາມເຫັນແຕກແຍກກັນ ລະ ຫວ່າງຜູ້ວ່າການລັດເທັກຊັສ ທ່ານ ຣິກ ແພຣີ, ທ່ານນາງ ແບກແມນ ແລະທ່ານ ກິ່ງຣິຈ ບັດນີ້ ອາດຈະພາກັນຫັນໄປປຸ້ມລຸມກັນ ສະໜັບສະໜຸນທ່ານ ຣິກ ແຊນທໍຣໍາ ທີ່ໄດ້ຮັບຄະ ແນນສຽງທີ່ສອງໃນລັດໄອໂອວານັ້ນ ຊຶ່ງທ່ານ ຣິກ ໄດ້ໂຜ່ໂຕຂຶ້ນມາພຽງບໍ່ເທົ່າໃດມື້ກ່ອນ ການເລືອກຂັ້ນຕົ້ນນັ້ນ ໂດຍໄດ້ຮັບສຽງສະໜັບສະໜຸນຈາກພວກນັບຖືສາສະໜາ evangelical ແຕ່ສະຖານະພາບລະດັບສູງນັ້ນ ອາດບໍ່ກຸ້ມດົນ ທ່ານນາງ Jennifer Lawless ເວົ້າວ່າ ຄາດວ່າທ່ານ ມິທ ຣອມນີ ຈະເຮັດໄດ້ດີຫລາຍ ໃນການເລືອກຕັ້ງຂັ້ນຕົ້ນທີ່ລັດ New Hampshire ໃນວັນອັງຄານມື້ອື່ນນີ້ ແລະກໍຄາດວ່າ ທ່ານ ຣິກ ແຊນທໍຣໍາ ກໍຈະໄດ້ຮັບ ຄະແນນດີເຊ່ນກັນໃນການເລືອກຕັ້ງຂັ້ນຕົ້ນຢູ່ລັດອະນຸລັກນິຍົມ South Carolina ຕໍ່ ໄປໃນເດືອນນີ້ ແຕ່ທ່ານ Ron Paul ເດ້ ມີໂອກາດແດ່ບໍ່ ໃນການສະໝັກແຂ່ງຂັນປະ ທານາທິບໍດີເທື່ອ ທີ່ສາມຂອງທ່ານ ໃນຄັ້ງນີ້? ທ່ານນາງ Jennifer Lawless ຜູ້ຂຽນປື້ມທີ່ມີຊື່ວ່າ Becoming a Candidate ກ່າວ ວ່າ ມີໜ້ອຍຫລາຍ ທ່ານນາງ Lawless ເວົ້າວ່າ: “ມັນແທບຈະເປັນໄປບໍ່ໄດ້ ທີ່ຈະມອງເຫັນເສັ້ນທາງໄປສູ່ ຕໍາແໜ່ງປະທານາທິບໍດີ ສໍາລັບທ່ານຣອນ ພອລ ” ເຖິງແມ່ນວ່າ ທ່ານ ຣອນ ພອລ ຈະມີຜູ້ສະໜັບສະໜຸນທ່ານຢ່າງແຮງກ້າກໍຕາມ ແຕ່ທັດ ສະນະທີ່ນິຍົມການຢູ່ຢ່າງໂດດດ່ຽວຂອງທ່ານ ແລະຄໍາຮຽກ ຮ້ອງຂອງທ່ານໃຫ້ມີລັດຖະ ບານ ທີ່ມີຂະໜາດນ້ອຍລົງກວ່າເກົ່າຫລາຍນັ້ນ ບໍ່ໄດ້ຮັບການສະໜັບສະໜຸນຈາກພັກ ຣີພັບບລິກັນນໍາກັນຫລາຍຄົນ ຊຶ່ງນີ້ກໍເປັນການເປີດໂອກາດຫລາຍຂຶ້ນ ໃຫ້ແກ່ທ່ານ ມິທ ຣອມນີ ຜູ້ຢູ່ໃນອັນດັບນຶ່ງ ແລະຜູ້ສະໝັກຄົນອື່ນໆນັ້ນນໍາ